**Frederiksklubbens 173. generalforsamling**

**Søndag, den 7. november 2021, kl. 19.00 på Folkehjem**

På bestyrelsens vegne vil jeg gerne byde alle velkommen til foreningens 173. ordinære generalforsamling.

Det er fantastisk, at vi igen har mulighed for at mødes, som vi gør her i aften. Og så at vi også har mulighed for at deltage i forskellige arrangementer. Det vil jeg komme tilbage til!

En særlig velkomst til foreningens æresmedlemmer:

Annelise Schmidt / Musse

Povl Hvid

Svend Nielsen

Foreningen har i årets løb optaget nye medlemmer, og det er en glæde at kunne byde velkommen til disse medlemmer, som er:

Jytte Petersen

Jonna Kehlet og Ron Ruston

Ellen og Jørgen Brodersen (genindmeldelse)

Inden vi begynder på generalforsamling, vil vi synge: Nu falmer skoven trindt om lang (Carlo vil du hjælpe os i gang?

1. Valg af dirigent

Bestyrelsen foreslår Sten Hansen

1. Bestyrelsens beretning

Frederiksklubben har 239 familiemedlemsskaber, hvoraf der er 3 æresmedlemmer. Vi må formode, at udmeldingerne til dels skyldes Covid-19 og manglende aktiviteter i foreningen, men det ved vi ikke!?

Det betyder, at Frederiksklubben nu kan optage nye medlemmer. Skulle der være medlemmer, der har kontakt til personer, som ville have interesse i at være medlem af Frederiksklubben, giv da mig besked, og vi vil tage forslaget med til vort første bestyrelsesmøde.

Ser vi på 2021:

så havde sociale sammenkomster og arrangementer svære vilkår. Der er mange, der har måttet sidde hjemme – måske alene – og har ventet på at komme ud og få kontakt med omverdenen.

Skal jeg se på, hvad der er sket i Frederiksklubben, så har 2020/2021 også været et specielt år for vore medlemmer. Vi har normalt ca. 10 arrangementer i løbet af året. – Det var ikke muligt på grund af nedlukningen.

Til generalforsamlingen i nov. 2020 måtte vi sætte begrænsning for deltagerantal. Vi var 24 deltagere i Billedsalen!! Generalforsamlingen blev gennemført i henhold til vore love. Der var forskellige valg til bestyrelsen, der skulle gennemføres for at formalia kunne overholdes. Det lykkedes.!

I løbet af året måtte vi sende flere mails ud med aflysninger, der ikke kunne gennemføres. Vi aflyste et damearrangement på Damsgaard, Afstemningsfesten i februar, besøg på bryggeriet i Flensborg, koncerturen til MAMA MIA i Århus, fællesarrangementet med Borgerforeningen fra Flensborg.

Det positive var, at vi fik – synes jeg – en god tur i juni til Dyreparken ved Haderslev, vores damer havde i juni et besøg på Kolding Hus, hvor Dronning Margrethes broderier blev taget i øjesyn – og vi har fået positive tilbagemeldinger på dette arrangement. Den 3. sept. blev den traditionsrige fugleskydning på skydebanen ved Bolderslev afholdt med efterfølgende selskabeligt samvær i marineforeningens lokaler.

Leif Hansen blev årets fuglekonge.

Sluttelig havde vi for 2021 efter mange opfordringer igen et besøg på Campus, Aabenraa, hvor 36 deltagere fik en god orientering om skolens virke.

De forestående aktiviteter her inden årsskiftet er, at der er besøg på Fighter Wing i Skrydstrup den 11. november. Her skal vi se værkstedet for F 16 fly, måske starten af disse fly samt besøg hos Brand- og Redningstjenesten. Efterfølgende får vi frokost i flyvestationens kantine. Dette arrangement blev fuldt booket i løbet af knap 2 dage,

Den 2. december går turen med bus til Lübeck som erstatning for det traditionsrige juletræsbal. Bestyrelsen har vurderet, at juleballets tid nok er forbi. Gennem årene har det været en jævn tilbagegang i deltagerantal, så ved det sidste arrangement var det primært bestyrelsen med familier, der deltog. Bestyrelse havde flere tanker fremme med alternative tiltag, der endte med forsøget med en juletur til Lübeck.

Vi kan konstatere, at efter 2 dage var dette arrangement ligeledes fuldt booket. Bestyrelsen tager dette som accept på vort tiltag.

Det er ikke muligt at starte en ny tur op inden jul. Vi må efterfølgende høre fra deltagerne, om det skal gentages i 2022 for de medlemmer, der ikke fik plads, eller om vi prøver noget andet i den retning!??

2022:

For programmet i 2022 må jeg sige, at vi formentlig stadig bevæger os rundt i efterdønningerne fra Covid-19. Nogle arrangementer er bekræftet, nogle er stadig på løst grundlag og endelig er der nogle arrangementer, hvor man tidligst for en tilbagemelding primo januar.

Derfor må det program, der ligger på bordene, tages med stort forbehold. Bestyrelsen arbejder på at få de endelige aftaler i hus.

Gå ind på hjemmesiden, hvor man efterhånden som aftalerne bekræftes, kan se de endelige datoer samt tidspunkter. I øvrigt vil I som sædvanligt få fremsendt invitationer.

I forbindelse med jeres booking af arrangementer har vi fået en ny tilmeldingsplatform, der hedder Place2Book. Dette er sket med stor hjælp fra Finn Hove, der pt. også er ankermand på systemet.

Stor tak til Finn.

Systemet er nemt at benytte, og vi har fået positive tilbagemeldinger fra medlemmerne. Nu kun et log-in, som er: **frederik !!** Skulle der komme hackerangreb på hjemmesiden igen, kan det blive nødvendigt med et dobbelt log-in som tidligere.

Vær venligst opmærksom på, at der for deltagelse i arrangementer KUN skal betales på MobilePay eller via bankoverførsler – aldrig via Place2Book. Der vil altid være anført kr. 0,00 på den kvittering, som I modtager på mail/SMS.

Til Fredriksklubbens arrangementer vil I fortsat kunne invitere gæster med, dog er det således, at ved en evt. overbookning inden tidsfristens udløb, vil der være fortrinsret for klubbens medlemmer.

Enlige medlemmer vil som nu altid kunne invitere en gæst med. Hvis der er et tilskud til arrangementet fra foreningen, får gæsten dog ikke del i dette.

Afbud efter tilmeldingsfristens udløb kan naturligvis ske. Men man kan ikke forvente at få refusion af det indbetalte beløb for spisning m.m. Restauranterne, hvor vi spiser, kræver som regel betaling for dem, der er tilmeldt. Vi har haft nogle sene/sidste øjebliks afbud, hvor foreningen er blevet afkrævet betaling, derfor denne information.

Frederiksklubben vil gerne takke alle, der i årets løb har givet en hjælpende hånd med, når vi har haft et behov! TAK FOR DETTE !!!

I øvrigt vil jeg takke bestyrelsen for et godt og konstruktivt samarbejde, og det altid med et glimt i øjet!

Knud Rasmussen

Formand